*Vabariigi Valitsuse korralduse eelnõu*

**Nõusolek riigivara otsustuskorras**

**tasu eest kasutada andmiseks**

Riigivaraseaduse § 19 lõike 2 punkti 1 alusel anda Majandus- ja Kommunikatsiooniministeeriumile nõusolek tema valitsemisel olevast Ida‑Viru maakonnas Kohtla-Järve linnas Järve linnaosas asuvast Kohtla‑Järve tööstuspark 3 kinnisasjast (Tartu Maakohtu kinnistusosakonna registriosa nr 2872307, katastritunnus 32217:001:0062, pindala 844 804 m2, sihtotstarve tootmismaa, riigi kinnisvararegistri objekti kood KV47212) 15 hektari suuruse ala otsustuskorras tasu eest kasutada andmiseks OÜ-le VKG Kaevandused ladustatud peenpõlevkivi kasutamise eesmärgil.

Kasutamiseks andmise tähtaeg on viis aastat kasutuslepingu sõlmimisest arvates. Kasutusõiguse aastatasu on 21 500 eurot (7% lepinguobjekti harilikust väärtusest), millele lisanduvad varaga seonduvad maksud. Turusituatsiooni muutumise korral võib kolme aasta möödumisel kasutuslepingu sõlmimisest muuta lepinguga määratud kasutustasu suurust.

Kristen Michal

Peaminister

Keit Kasemets

Riigisekretär